Samarkando vilajetas
Samarkando vilajetas (uzb. Samarqand viloyati), kitaip Samarkando sritis − Uzbekijos vilajetas, esantis šalies pietuose. Vilajeto centras − Samarkandas (402 300 gyv. 2010 m.) Vilajeto plotas − 16 400 km², gyventojų skaičius − 2,8 mln. (2007 m.) 75 % gyventojų yra kaimo gyventojai. Samarkando vilajetas yra antras Uzbekijoje savo ekonomine, moksline ir kultūrine reikšme po Taškento vilajeto. Dalis vilajeto architektūrinių paminklų yra Pasaulio paveldo objektai, jų dėka Samarkandas yra tarptautinio turizmo centras šalyje.